title: Sklep Sveta z dne 24. marca 1986 o sprejetju Priloge F2 k Mednarodni konvenciji o poenostavitvi in uskladitvi carinskih postopkov v imenu Skupnosti

text:
Avis juridique important

|

31986D0103

Official Journal L 088 , 03/04/1986 P. 0042 - 0045 Finnish special edition: Chapter 2 Volume 4 P. 0109  Swedish special edition: Chapter 2 Volume 4 P. 0109

SKLEP SVETAz dne 24. marca 1986o sprejetju Priloge F2 k Mednarodni konvenciji o poenostavitvi in uskladitvi carinskih postopkov v imenu Skupnosti(86/103/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju predloga Komisije,ker je s Sklepom 75/199/EGS [1] Skupnost zaključila Mednarodno konvencijo o poenostavitvi in uskladitvi carinskih postopkov;ker Skupnost lahko sprejme Prilogo F2 o predelavi blaga za domačo porabo;ker bi morali sprejetje spremljati določeni pridržki zaradi upoštevanja posebnih zahtev carinske unije in trenutno dosežene stopnje v usklajevanju carinske zakonodaje,SKLENIL:Člen 1Priloga F2 o predelavi blaga za domačo porabo k Mednarodni konvenciji o poenostavitvi in uskladitvi carinskih postopkov je sprejeta v imenu Skupnosti ob upoštevanju pridržka splošne narave in pridržka v zvezi s Priporočeno prakso 7.Besedilo Priloge je skupaj s pridržki pripeto temu sklepu.Člen 2Predsednik Sveta imenuje osebo, ki je pooblaščena, da obvesti generalnega sekretarja Sveta za carinsko sodelovanje o sprejetju Priloge s strani Skupnosti, ob upoštevanju pridržkov v členu 1 Priloge, omenjene v tem členu [2].V Bruslju, 24. marca 1986Za SvetPredsednikG. BRAKSPridržki, ki jih je vnesla Skupnost v zvezi s Prilogo F2 k Mednarodni konvenciji o poenostavitvi in uskladitvi carinskih postopkov1. Pridržek splošne narave (pripomba splošne narave)"Zakonodaja Skupnosti pokriva le del določb te Priloge. Na področjih, ki jih zakonodaja Skupnosti ne pokriva, države članice, če je potrebno, vnesejo lastne pridržke."2. Priporočena praksa 7"V normalnih okoliščinah Skupnost uporabi določbe te priporočene prakse. Vendar pa se dovoljenje podeli samo tam, kjer vnos blaga v postopek ne more povzročiti izkrivljanja učinkov pravil o poreklu ali količinskih omejitev, ki se nanašajo na uvoženo blago."PRILOGA F2O PREDELAVI BLAGA ZA DOMAČO PORABOUVODNa splošno so dajatve in davki, ki se zaračunavajo na uvoženo blago za domačo porabo, dobro prilagojeni tarifni politiki zadevne države. Vendar je v nekaterih primerih raven uvoznih dajatev in davkov, ki se zaračunajo za uvoženo blago, takšna, da bi vsakršna nameravana proizvodnja, obdelava ali nadaljnja predelava blaga po carinjenju za domačo porabo povzročila nedonosnost celotnega komercialnega posla s posledično izgubo za državo zaradi prenosa takšnih gospodarskih dejavnosti v drugo državo.Po drugi strani pa lahko takšne gospodarske dejavnosti spodbudi dovoljenje, da se določeno blago pred prevzemom v domačo porabo obdela pod carinsko kontrolo.Namen carinskega postopka predelave blaga za domačo porabo je zagotoviti možnost predelave določenega uvoženega blaga pod carinsko kontrolo do te meje, da je dosežen znesek uvoznih dajatev in davkov, ki se uporabljajo za izdelke, nižji od tistega, ki bi bil uporabljen za uvoženo blago, kadar je to v nacionalnem gospodarskem interesu.OPREDELITVEZa namene te priloge:(a) izraz "predelava blaga za domačo porabo" pomeni carinski postopek, pri katerem se uvoženo blago lahko proizvede, obdela ali predela pred carinjenjem za domačo porabo in je pod carinsko kontrolo do te mere, da je znesek uvoznih dajatev in davkov pri tako pridobljenem blagu nižji od tistega, ki bi se uporabil pri uvoženem blagu;(b) izraz "carinjenje za domačo porabo" pomeni carinski postopek, ki zagotavlja, da uvoženo blago trajno ostane na carinskem območju. Ta postopek obsega plačilo kakršnih koli uvoznih dajatev in davkov, ki se zaračunajo, in izpolnitev vseh potrebnih carinskih formalnosti;(c) izraz "uvozne dajatve in davki" pomeni carine in vse druge dajatve, davke, takse ali druge bremenitve, ki so plačane ali povezane z uvozom blaga, vendar ne vključuje dajatev in bremenitev, ki so omejene na približni znesek opravljenih storitev;(d) izraz "deklaracija blaga" je izjava, zapisana v obliki, ki jo predpiše carina, v kateri zainteresirane osebe navedejo carinski postopek, ki naj se uporabi pri blagu, in zagotovijo podatke, ki jih carina zahteva za izvedbo tega postopka;(e) izraz "carinska kontrola" pomeni uporabljene ukrepe, ki zagotavljajo skladnost z zakoni in predpisi, za izvajanje katerih je carina odgovorna;(f) izraz "zavarovanje" pomeni zagotovitev, da bo obveznost do carine zadovoljivo izpolnjena. Zavarovanje je opisano kot "splošno", ko zagotavlja, da so obveznosti, ki izhajajo iz različnih postopkov, izpolnjene.(g) izraz "oseba" pomeni tako fizične kot pravne osebe, razen če vsebina ne zahteva drugače.NAČELA1. StandardDoločbe te priloge urejajo predelavo blaga za domačo porabo.2. StandardNacionalna zakonodaja določa pogoje in carinske formalnosti, ki morajo biti izpolnjene za predelavo blaga za domačo porabo.Opombe1. Izdaja dovoljenja za predelavo blaga za domačo porabo se lahko pogoji s tem, da so predlagani postopki predelave s strani pristojnih organov ocenjeni kot koristni za nacionalno gospodarstvo.2. Pravica do predelave blaga za domačo porabo je lahko pridržana za osebe, ki delujejo na carinskem območju in katerih operacije ustrezajo zahtevam carinskih organov.3. Carinski organi navadno dajo dovoljenje, da se operacije predelave izvajajo na določenem mestu (npr. v uvoznikovih prostorih) in da jih izvajajo določene osebe.4. Carinski organi lahko postavijo standardne normative porabe za operacije, vključene v predelavo blaga za domačo porabo.3. StandardOdobritev postopka predelave blaga za domačo porabo se pogoji s tem, da so carinski organi zmožni preveriti, ali so izdelki, ki so rezultat predelave, pridobljeni iz uvoženega blaga.4. StandardOdobritev postopka predelave blaga za domačo porabo se pogoji s tem, da prvotne oblike blaga po predelavi ni mogoče ekonomsko regenerirati.PODROČJE UPORABE5. StandardPredelava blaga za domačo porabo se dovoli v zvezi z določenimi kategorijami blaga, ki so predmet odobrenih operacij predelave.OpombaOdobritev se lahko omeji na operacije predelave, katere rezultat so izdelki, razvrščeni pod določenimi tarifnimi številkami.6. StandardPredelava blaga za domačo porabo se ne omeji le na blago, uvoženo direktno iz tujine, ampak se dovoli tudi za blago v tranzitu, v carinskem skladišču ali v prosti coni.7. Priporočena praksaPredelava blaga za domačo porabo ne bi smela biti zavrnjena izključno zaradi države porekla blaga ali države, od koder je bilo poslano.8. StandardPravica za predelavo blaga za domačo porabo ni omejena na lastnika uvoženega blaga.9. Priporočena praksaOsebam, ki obsežno in trajno obdelujejo blago enakega tipa za domačo porabo, bi moralo biti zagotovljeno splošno pooblastilo za opravljanje takih operacij.DEKLARACIJA O PREDELAVI BLAGA ZA DOMAČO PORABO10. StandardNacionalna zakonodaja določa pogoje, pod katerimi se vloži deklaracija o blagu za predelavo blaga za domačo porabo in pod katerimi se blago predloži pristojnemu carinskemu uradu.OpombaDeklaracija o blagu se na splošno vloži pred predelavo izdelkov za domačo porabo, toda v primerih, kjer so vključeni postopki razmeroma preprosti, je možna izdaja dovoljenja pred vložitvijo deklaracije o blagu.ZAVAROVANJE11. StandardOblika, v kateri je morebitno zavarovanje predloženo v zvezi s predelavo blaga za domačo porabo, se določi v nacionalni zakonodaji ali jo določijo carinski organi v skladu z nacionalno zakonodajo.12. Priporočena praksaIzbira med različnimi sprejemljivimi oblikami zavarovanja naj bi bila prepuščena zadevni osebi.13. StandardCarinski organi v skladu z nacionalno zakonodajo določijo obseg, v katerem je treba zagotoviti zavarovanje predelave blaga za domačo porabo.14. Priporočena praksaObseg kakršnega koli zavarovanja naj bo določen čim nižje, upoštevajoč potencialno zaračunljive uvozne dajatve in davke.OpombaTa priporočena praksa ne preprečuje določitve obsega zavarovanja na podlagi posamezne stopnje, kjer blago spada pod širok niz tarifnih številk.15. StandardKadar mora biti za zagotavljanje izpolnitve obveznosti, ki izhajajo iz posameznih operacij pri predelavi blaga za domačo porabo, zagotovljeno zavarovanje, carinski organi sprejmejo splošno zavarovanje.16. Priporočena praksaCarinski organi naj bi opustili zahtevo po zavarovanju, kadar razpolagajo z zadostnim dokazom, da je zagotovitev izplačila kakršnih koli morebitno zapadlih zneskov zagotovljena na drugačen način.ZAKLJUČEK PREDELAVE BLAGA ZA DOMAČO PORABO17. StandardPredelava blaga za domačo porabo se zaključi, ko so končni izdelki, ki so rezultat predelave, ocarinjeni za domačo porabo.18. StandardNacionalna zakonodaja določi trenutek, ki se mora upoštevati pri ugotavljanju vrednosti in količine blaga, deklariranega za domačo porabo, kakor tudi stopnje uvoznih dajatev in davkov, ki jim pripadajo.19. Priporočena praksaKadar okoliščine to dopuščajo in na željo zadevne osebe, naj bi carinski organi odobrili zaključek postopka, kadar se izdelki, ki so rezultat predelave ali dela, izvozijo, shranijo v carinskem skladišču ali vnesejo v prosto cono.20. StandardVsakršni odpadki ali ostanki po predelavi blaga za domačo porabo so zavezani, če so prijavljeni za domačo porabo, enakim uvoznim dajatvam in davkom, ki bi se uporabili za te odpadke in ostanke uvožene v enakem stanju.OpombaDovoljenje se lahko podeli za takšne odpadke in ostanke, ki se naredijo tržno brezvredni pod carinsko kontrolo ali ponovno izvozijo.21. StandardBlago, namenjeno za predelavo za domačo porabo, ali izdelki, ki so rezultat predelave in so uničeni ali nepopravljivo uničeni po nesreči ali zaradi višje sile še preden se lahko uporabijo za domačo porabo, ne bodo podvrženi uvoznim dajatvam in davkom, če se seveda dokazi za takšno uničenje ali izgubo pravočasno in zadovoljivo predložijo carinskim organom. Vsakršni odpadki ali ostanki, ki ostanejo po uničenju, so, če so prijavljeni za domačo uporabo, zavezani enakim uvoznim dajatvam in davkom, ki bi se uporabili za te odpadke in ostanke, če bi bili uvoženi v enakem stanju.SPROSTITEV ZAVAROVANJA22. StandardVsakršno predloženo zavarovanje se sprosti v čim krajšem času po zaključku predelave blaga za domačo porabo.INFORMACIJE O PREDELAVI BLAGA ZA DOMAČO PORABO23. StandardCarinske uprave naj bi zagotovile, da so vse pomembne informacije o predelavi blaga za domačo porabo v vsakem trenutku na voljo vsaki zainteresirani osebi.[1] UL L 100, 21.4.1975, str. 1.[2] Datum začetka veljave Priloge F2 bo objavljen v Uradnem listu Evropskih skupnosti s strani generalnega sekretarja Sveta.


title: 2006/83/ES: Sklep Sveta z dne  30. januarja 2006  o podpisu, v imenu Evropske skupnosti, in začasni uporabi Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, določenih s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe, za obdobje od  1. junija 2005  do  31. maja 2006

text:
               11.2.2006

               SL

               Uradni list Evropske unije

               L 40/17

         SKLEP SVETA
   z dne 30. januarja 2006
   o podpisu, v imenu Evropske skupnosti, in začasni uporabi Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, določenih s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe, za obdobje od 1. junija 2005 do 31. maja 2006
   (2006/83/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Pogodbenici v skladu s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe (1) pred koncem obdobja veljavnosti Protokola k Sporazumu opravita pogajanja, da bi soglasno določili vsebino protokola za naslednje obdobje in po potrebi spremembe ali dopolnitve, ki jih je treba vključiti v Prilogo.

               (2)

               Pogodbenici sta se v pričakovanju pogajanj o spremembah Protokola, za katere se je treba dogovoriti, odločili, da se sedanji Protokol, odobren z Uredbo Sveta (ES) št. 2348/2002 z dne 9. decembra 2002 o sprejetju Protokola, za obdobje od 1. junija 2002 do 31. maja 2005, o možnostih ribolova in finančnem prispevku po Sporazumu med Evropsko gospodarsko skupnostjo in vlado Demokratične republike Sao Tome in Principe o ribolovu v obalnih vodah Demokratične republike Sao Tome in Principe (2), s Sporazumom v obliki izmenjave pisem podaljša za dodatno obdobje enega leta.

               (3)

               V skladu s to izmenjavo pisem imajo ribiči Skupnosti možnosti ribolova v vodah pod suverenostjo ali sodno pristojnostjo Demokratične republike São Tomé in Príncipe za obdobje od 1. junija 2005 do 31. maja 2006.

               (4)

               Da bi preprečili prekinitev ribolovnih dejavnosti plovil Skupnosti, mora podaljšanje veljavnosti začeti veljati čim prej. Zato je treba podpisati in začasno uporabljati Sporazum v obliki izmenjave pisem, dokler se ne končajo postopki, potrebni za njegovo sklenitev.

               (5)

               Pomembno je, da se potrdi način razporejanja ribolovnih možnosti med države podpisnice Protokola, ki mu bo potekla veljavnost –

         SKLENIL:
   Člen 1
   Podpis Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, določenih s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe za obdobje od 1. junija 2005 do 31. maja 2006, se odobri v imenu Skupnosti, ob upoštevanju poznejše sklenitve sporazuma.
   Besedilo Sporazuma je priloženo k temu sklepu.
   Člen 2
   Sporazum se začasno uporablja od 1. junija 2005.
   Člen 3
   1.   Ribolovne možnosti, določene s Protokolom, se razporedijo med države članice po naslednjem ključu:

               (a)

               plovila za ribolov tunov s potegalkami:

                           Francija

                           :

                           18

                           Španija

                           :

                           18

               (b)

               plovila za ribolov tunov z ribiško palico:

                           Portugalska

                           :

                           2

               (c)

               plovila s površinskimi parangali:

                           Španija

                           :

                           20

                           Portugalska

                           :

                           5

         2.   Če vloge za dovoljenja teh držav članic ne izkoristijo vseh ribolovnih možnosti, ki jih določa Protokol, lahko Komisija upošteva vloge za dovoljenja katere koli druge države članice.
   Člen 4
   Države članice, katerih plovila lovijo ribe v okviru Sporazuma, Komisijo v skladu z Uredbo Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah (3) uradno obvestijo o količini vsakega staleža, ulovljenega v ribolovnem območju Demokratične republike São Tomé in Príncipe.
   Člen 5
   Predsednik Sveta je pooblaščen za imenovanje oseb(e), pooblaščenih(e) za podpis Sporazuma v obliki izmenjave pisem v imenu Skupnosti, ob upoštevanju njegove poznejše sklenitve.

      V Bruslju, 30. januarja 2006

            Za Svet

            Predsednica

         U. PLASSNIK

      (1)  UL L 54, 25.2.1984, str. 2.

      (2)  UL L 351, 28.12.2002, str. 12.

      (3)  UL L 73, 15.3.2001, str. 8.
    ---documentbreak---

               11.2.2006

               SL

               Uradni list Evropske unije

               L 40/19

         SPORAZUM
   v obliki izmenjave pisem o podaljšanju veljavnosti protokola o možnostih ribolova in finančnem prispevku, določenih s sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe za obdobje od 1. junija 2005 do 31. maja 2006
   Spoštovani,
   v čast mi je, da lahko potrdim, da smo se, da bi zagotovili podaljšanje veljavnosti trenutno veljavnega Protokola o možnostih ribolova in finančnem prispevku, določenih s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe za obdobje od 1. junija 2002 do 31. maja 2005, ter v pričakovanju pogajanj o spremembah Protokola, za katere se je treba dogovoriti, dogovorili o naslednji začasni ureditvi:

               1.

               Ureditev, ki se je uporabljala zadnja tri leta, se obnovi za obdobje od 1. junija 2005 do 31. maja 2006.
               Finančni prispevek Skupnosti iz naslova začasne ureditve bo enak znesku iz člena 2 trenutno veljavnega Protokola (637 500 EUR). Ta znesek bo v celoti dodeljen kot finančno nadomestilo in plačan najpozneje 31. januarja 2006.
               Skupnost bo poleg tega v tem letu za financiranje ocenjevalne študije o viru globokomorske rakovice namenila 50 000 EUR.

               2.

               V tem obdobju se dovoljenja za ribolov dodelijo v mejah, določenih v členu 1 trenutno veljavnega Protokola, ob plačilu pristojbin in predujmov, kot so določeni v točki 2 Priloge k Protokolu.

         Hvaležen Vam bom za potrditev, da ste prejeli to pismo in da se strinjate z njegovo vsebino.
   S spoštovanjem,

         V imenu Sveta Evropske unije

   Spoštovani,
   v čast mi je bilo prejeti Vaše pismo z današnjim datumom, v katerem je zapisano:
   „V čast mi je, da lahko potrdim, da smo se, da bi zagotovili podaljšanje veljavnosti trenutno veljavnega Protokola o možnostih ribolova in finančnem prispevku, določenih s Sporazumom med Evropsko gospodarsko skupnostjo in vlado Demokratične republike São Tomé in Príncipe o ribolovu v obalnih vodah Demokratične republike São Tomé in Príncipe za obdobje od 1. junija 2002 do 31. maja 2005, ter v pričakovanju pogajanj o spremembah Protokola, za katere se je treba dogovoriti, dogovorili o naslednji začasni ureditvi:

               1.

               Ureditev, ki se je uporabljala zadnja tri leta, se obnovi za obdobje od 1. junija 2005 do 31. maja 2006.
               Finančni prispevek Skupnosti iz naslova začasne ureditve bo enak znesku iz člena 2 trenutno veljavnega Protokola (637 500 EUR). Ta znesek bo v celoti dodeljen kot finančno nadomestilo in plačan najpozneje 31. januarja 2006.
               Skupnost bo poleg tega v tem letu za financiranje ocenjevalne študije o viru globokomorske rakovice namenila 50 000 EUR.

               2.

               V tem obdobju se dovoljenja za ribolov dodelijo v mejah, določenih v členu 1 trenutno veljavnega Protokola, ob plačilu pristojbin in predujmov, kot so določeni v točki 2 Priloge k Protokolu.“

         V čast mi je, da lahko potrdim, da je vsebina Vašega pisma sprejemljiva za vlado Demokratične republike São Tomé in Príncipe ter da Vaše in to pismo tvorita sporazum v skladu z Vašim predlogom.
   S spoštovanjem,

         Za vlado Demokratične republike São Tomé in Príncipe


title: Sklep Sveta (EU) 2015/946 z dne 15. junija 2015 o imenovanju nemškega nadomestnega člana Odbora regij

text:
               19.6.2015

               SL

               Uradni list Evropske unije

               L 154/13

         SKLEP SVETA (EU) 2015/946
   z dne 15. junija 2015
   o imenovanju nemškega nadomestnega člana Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja in 5. februarja 2015 sprejel sklepa (EU) 2015/116 (1) in (EU) 2015/190 (2) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Clemensa LINDEMANNA, ki se izteče 30. junija 2015, se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Bernd LANGE, Landrat des Landkreises Görlitz.

         Člen 2
   Ta sklep začne veljati na dan sprejetja.
   Učinkovati začne 1. julija 2015.

      V Luxembourgu, 15. junija 2015

            Za Svet

            Predsednik

         K. GERHARDS

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.


title: 2008/146/ES: Sklep Sveta z dne 28. januarja 2008 o sklenitvi Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske skupnosti

text:
               27.2.2008

               SL

               Uradni list Evropske unije

               L 53/1

      SKLEP SVETA

   z dne 28. januarja 2008
   o sklenitvi Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske skupnosti
   (2008/146/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 62, točke 3 prvega odstavka člena 63 ter členov 66 in 95 v povezavi z drugim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Po pooblastilu Komisiji, danem dne 17. junija 2002, so bila pogajanja s švicarskimi oblastmi glede pridružitve Švice k izvajanju, uporabi in razvoju schengenskega pravnega reda zaključena.

               (2)

               V skladu s Sklepom Sveta 2004/860/ES (2) in s pridržkom njegove kasnejše sklenitve je bil Sporazum med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda dne 26. oktobra 2004 podpisan v imenu Evropske skupnosti.

               (3)

               Sporazum bi bilo treba sedaj odobriti.

               (4)

               Kar zadeva razvoj schengenskega pravnega reda, ki sodi na področje Pogodbe o ustanovitvi Evropske skupnosti, se za odnose s Švico smiselno uporabljajo določbe Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (3).

               (5)

               Ta sklep ne posega v stališče Združenega kraljestva v skladu s Protokolom o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, in v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (4)

               (6)

               Ta sklep ne posega v stališče Irske v skladu s Protokolom o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, in v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (5).

               (7)

               Ta sklep ne posega v stališče Danske v skladu s Protokolom o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti -

         SKLENIL:
   Člen 1
   Sporazum med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda in z njim povezani dokumenti, in sicer Sklepna listina, Sporazum v obliki izmenjave pisem glede odborov, ki pomagajo Komisiji pri izvajanju njenih izvedbenih pooblastil, in Skupna izjava o skupnih zasedanjih mešanih odborov, se odobrijo v imenu Evropske skupnosti.
   Besedila Sporazuma, Sklepne listine, Sporazuma v obliki izmenjave pisem in Skupne izjave so priložena temu sklepu (6).
   Člen 2
   Ta sklep se uporablja za področja, ki jih urejajo določbe iz prilog A in B Sporazuma, ter za razvoj teh področij, kolikor imajo te določbe pravno podlago v Pogodbi o ustanovitvi Evropske skupnosti ali kolikor je Sklep 1999/436/ES (7) določil, da imajo tako podlago.
   Člen 3
   Določbe členov 1 do 4 Sklepa 1999/437/ES se na enak način uporabljajo za pridružitev Švice k izvajanju, uporabi in razvoju schengenskega pravnega reda iz Pogodbe o ustanovitvi Evropske skupnosti.
   Člen 4
   Predsednik Sveta je pooblaščen, da imenuje osebo, pooblaščeno za deponiranje listine o odobritvi iz člena 14 Sporazuma v imenu Evropske skupnosti, s čimer izrazi soglasje Skupnosti, da jo Sporazum zavezuje.
   Člen 5
   Ta sklep se objavi v Uradnem listu Evropske unije.

      V Bruslju, 28. januarja 2008

            Za Svet

            Predsednik

         D. RUPEL

      (1)  Mnenje z dne 13. oktobra 2005 (še ni objavljeno v Uradnem listu).

      (2)  UL L 370, 17.12.2004, str. 78.

      (3)  UL L 176, 10.7.1999, str. 31.

      (4)  ULL 131, 1.6.2000, str. 43.

      (5)  UL L 64, 7.3.2002, str. 20.

      (6)  Glej stran 52 tega Uradnega lista.

      (7)  UL L 176, 10.7.1999, str. 17.


title: Sklep Sveta z dne 28. septembra 2000 o vzpostavitvi postopka za spremembo členov 40(4) in (5), 41(7) in 65(2) Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah

text:
Pomembno pravno obvestilo

|

32000D0586

Uradni list L 248 , 03/10/2000 str. 0001 - 0002

		Sklep Svetaz dne 28. septembra 2000o vzpostavitvi postopka za spremembo členov 40(4) in (5), 41(7) in 65(2) Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah(2000/586/PNZ)SVET EVROPSKE UNIJE JE –ob upoštevanju Pogodbe o Evropski uniji, zlasti členov 31(b), 32 in 34 Pogodbe,ob upoštevanju pobude Velikega vojvodstva Luksemburg [1],ob upoštevanju mnenja Evropskega parlamenta [2],ob upoštevanju naslednjega:(1) Dne 24. junija 1997 so se vlade Kraljevine Belgije, Kraljevine Danske, Zvezne republike Nemčije, Helenske Republike, Kraljevine Španije, Francoske republike, Italijanske republike, Velikega vojvodstva Luksemburg, Kraljevine Nizozemske, Republike Avstrije, Portugalske republike, Republike Finske in Kraljevine Švedske sporazumele o protokolu, ki spreminja člene 40, 41 in 65 Konvencije o izvajanju Schengenskega sporazuma z dne 14. junija 1985, podpisanega v Schengnu dne 19. junija 1990 (v nadaljnjem besedilu Protokol) z določitvijo poenostavitve postopka za spremembo opredelitve pojmov "uradniki", "organi" in "pristojna ministrstva" v navedenih členih.(2) Dne 1. maja 1999, ko je začela veljati Amsterdamska pogodba, ki med drugim predvideva vključitev schengenskega pravnega reda v okvir Evropske unije, Protokol še ni začel veljati.(3) Protokol ni del schengenskega pravnega reda, kakor je vključen v Evropsko unijo.(4) Po vključitvi schengenskega pravnega reda v okvir Evropske unije države članice ne morejo več spreminjati Konvencije o izvajanju Schengenskega sporazuma z dne 14. junija 1985 o postopni odpravi kontrol na notranjih mejah, podpisane v Schengnu dne 19. junija 1990 (v nadaljnjem besedilu Schengenska konvencija).(5) Po vključitvi schengenskega pravnega reda v okvir Evropske unije še vedno ostaja potreba po poenostavljenem postopku za spremembo opredelitve pojmov "uradniki", "organi" in "pristojna ministrstva", s katerim bi Svet dovoli vsaki državi članici spremeniti sklicevanja na njene "uradnike", "organe" in "pristojna ministrstva" iz določb členov 40(4) in (5), 41(7) in 65(2) Schengenske konvencije (kakor je bila dopolnjena z določbami sporazumov o pristopu h Schengenski konvenciji), če zaradi notranjih sprememb in reorganizacij obstoječa sklicevanja niso več točna, brez zahteve, da spremembo sklicevanja formalno potrdi Svet.(6) Vse spremembe zgoraj navedenih določb, ki ne izvirajo le iz notranjih sprememb in reorganizacij, ampak pomenijo prenos pooblastil v skladu s členom 40 in 41 na druge "uradnike" in "organe" se opravijo v skladu z ustreznimi določbami Pogodbe.(7) Združeno kraljestvo bo sodelovalo pri predmetnem sklepu skladno s členom 8(2) Sklepa Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda [3], v kolikor se predmetni sklep nanaša na določbe schengenskega pravnega reda iz zgoraj navedenega sklepa.(8) Ta sklep nadalje razvija določbe, za katere je bilo potrjeno tesnejše sodelovanje na podlagi Protokola o vključitvi schengenskega pravnega reda v okvir Evropske unije, ki je priložen k Pogodbi o Evropski uniji in Pogodbi o ustanovitvi Evropske skupnosti, in ki spadajo v eno od področij, ki jih ureja člen 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda [4] –SKLENIL:Člen 11. Vsaka država članica lahko spremeni sklicevanja na "uradnike", "organe" in "pristojna ministrstva" iz členov 40(4) in (5), 41(7) in 65(2) Schengenske konvencije v zvezi s svojimi uradniki, organi ali pristojnimi ministrstvi, kadarkoli zaradi notranjih sprememb ali reorganizacij obstoječe opredelitve niso več točne.2. O vsaki spremembi na podlagi odstavka 1 država članica uradno obvesti Generalni sekretariat Sveta, ki o tem obvesti vse člane Sveta.3. Svet zagotovi, da je vsaka takšna sprememba objavljena v Uradnem listu.4. Sprememba začne učinkovati dan po objavi v Uradnem listu .Člen 2Postopek iz člena 1 se uporablja tudi za spremembe, ki so že bile izvedene skladno z navedenim členom.Člen 3Ta sklep začne veljati dan po objavi v Uradnem listu.V Bruslju, 28. septembra 2000Za SvetPredsednikD. Vaillant[1] UL C 131, 12.5.2000, str. 7.[2] Mnenje z dne 14. junija 2000 (še ni objavljeno v Uradnem listu).[3] UL L 131, 1.6.2000, str. 43.[4] UL L 176, 10.7.1999, str. 31.--------------------------------------------------


title: 2010/676/EU: Sklep Sveta z dne 8. novembra 2010 o podpisu, v imenu Evropske unije, Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, doseženega na podlagi člena 19 Sporazuma o Evropskem gospodarskem prostoru

text:
               10.11.2010

               SL

               Uradni list Evropske unije

               L 292/1

         SKLEP SVETA
   z dne 8. novembra 2010
   o podpisu, v imenu Evropske unije, Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, doseženega na podlagi člena 19 Sporazuma o Evropskem gospodarskem prostoru
   (2010/676/EU)
   SVET EVROPSKE UNIJE –
   ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V členu 19 Sporazuma o Evropskem gospodarskem prostoru je določeno, da se pogodbenice zavežejo, da si bodo še naprej prizadevale za postopno liberalizacijo medsebojne trgovine s kmetijskimi proizvodi.

               (2)

               Septembra leta 2005 je Svet pooblastil Komisijo, da v okviru člena 19 Sporazuma o Evropskem gospodarskem prostoru prične pogajanja z Norveško, katerih namen je bil doseči večjo liberalizacijo dvostranske trgovine s kmetijskimi proizvodi. Pogajanja so se uspešno zaključila in Sporazum v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, dosežen na podlagi člena 19 Sporazuma o Evropskem gospodarskem prostoru (v nadaljevanju besedila: Sporazum) je bil parafiran dne 28. januarja 2010.

               (3)

               Zato je treba v imenu Evropske unije Sporazum podpisati ob upoštevanju njegove sklenitve –

         SPREJEL NASLEDNJI SKLEP:
   Člen 1
   Podpis Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, doseženega na podlagi člena 19 Sporazuma o Evropskem gospodarskem prostoru (v nadaljevanju besedila: Sporazum) se v imenu Unije odobri ob upoštevanju njegove sklenitve (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije podpišejo Sporazum ob upoštevanju njegove sklenitve.
   Člen 3
   Ta sklep začne veljati na dan njegovega sprejetja.

      V Bruslju, 8. novembra 2010

            Za Svet

            Predsednik

         M. WATHELET

      (1)  Besedilo Sporazuma bo objavljeno skupaj s sklepom o njegovi sklenitvi.


title: 2011/813/EU: Sklep Sveta z dne 1. decembra 2011 o imenovanju španskega nadomestnega člana Odbora regij

text:
               7.12.2011

               SL

               Uradni list Evropske unije

               L 324/33

         SKLEP SVETA
   z dne 1. decembra 2011
   o imenovanju španskega nadomestnega člana Odbora regij
   (2011/813/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Miguela LUCENE BARRANQUERA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestnega člana Odbora regij imenuje:

               —

               Elvira SAINT-GERONS HERRERA, Secretaria General de Acción Exterior de la Junta de Andalucía.

         Člen 2
   Ta sklep začne veljati na dan sprejetja.

      V Bruslju, 1. decembra 2011

            Za Svet

            Predsednik

         W. KOSINIAK-KAMYSZ

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2014/597/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske agencije za varnost omrežij in informacij za proračunsko leto 2012

text:
               5.9.2014

               SL

               Uradni list Evropske unije

               L 266/252

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske agencije za varnost omrežij in informacij za proračunsko leto 2012
   (2014/597/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za varnost omrežij in informacij za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0194/2014),

               1.

               podeli razrešnico izvršnemu direktorju Evropske agencije za varnost omrežij in informacij glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 172.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2010/334/CFSP: Sklep Političnega in varnostnega odbora EU SSR GUINEA-BISSAU/1/2010 z dne 15. junija 2010 o imenovanju vodje misije Evropske unije v podporo reforme varnostnega sektorja v Republiki Gvineji-Bissau (EU RVS GUINEA-BISSAU)

text:
               17.6.2010

               SL

               Uradni list Evropske unije

               L 151/18

         SKLEP POLITIČNEGA IN VARNOSTNEGA ODBORA EU SSR GUINEA-BISSAU/1/2010
   z dne 15. junija 2010
   o imenovanju vodje misije Evropske unije v podporo reforme varnostnega sektorja v Republiki Gvineji-Bissau (EU RVS GUINEA-BISSAU)
   (2010/334/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 38 Pogodbe,
   ob upoštevanju Skupnega ukrepa Sveta 2008/112/SZVP z dne 12. februarja 2008 o misiji Evropske unije v podporo reforme varnostnega sektorja v Republiki Gvineji-Bissau (EU RVS GUINEA-BISSAU) (1), zlasti drugega pododstavka člena 8(1) Skupnega ukrepa,
   ob upoštevanju naslednjega:

               (1)

               Na podlagi člena 8(1) Skupnega ukrepa 2008/112/SZVP je Svet v skladu s členom 38 Pogodbe pooblastil Politični in varnostni odbor (PVO), da sprejeme ustrezne odločitve glede političnega nadzora in strateškega vodenja misije EU RVS GUINEA-BISSAU, vključno z odločitvijo, da se imenuje vodja misije.

               (2)

               PVO je 5. marca 2008 na predlog generalnega sekretarja Sveta/visokega predstavnika za zunanje zadeve in varnostno politiko s Sklepom EU SSR GUINEA-BISSAU/1/2008 (2) za vodjo misije Evropske unije EU RVS GUINEA-BISSAU imenoval g. Juana Estebana VERASTEGUIJA.

               (3)

               Visoka predstavnica Unije za zunanje zadeve in varnostno politiko je predlagala, da se za vodjo misije Evropske unije EU RVS GUINEA-BISSAU imenuje g. Fernando AFONSO, ki bo na tem mestu s 1. julijem 2010 zamenjal g. Juana Estebana VERASTEGUIJA –

         SPREJEL NASLEDNJI SKLEP:
   Člen 1
   G. Fernando AFONSO se imenuje za vodjo misije Evropske unije v podporo reformi varnostnega sektorja v Republiki Gvineji-Bissau, (EU RVS GUINEA-BISSAU), in sicer od 1. julija 2010.
   Člen 2
   Sklep Političnega in varnostnega odbora EU SSR Guinea-Bissau/1/2008 z dne 5 marca 2008 se razveljavi.
   Člen 3
   Ta sklep začne veljati z dnem sprejetja.
   Uporablja se do izteka veljavnosti Skupnega ukrepa Sveta 2008/112/SZVP.

      V Bruslju, 15. junija 2010

            Za Politični in varnostni odbor

            Predsednik

         C. FERNÁNDEZ-ARIAS

      (1)  UL L 40, 14.2.2008, str. 11.

      (2)  UL L 73, 15.3.2008, str. 34.


title: Sklep Političnega in varnostnega odbora (SZVP) 2016/563 z dne 15. marca 2016 o sprejetju prispevka Turčije za svetovalno misijo Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/2/2016)

text:
               12.4.2016

               SL

               Uradni list Evropske unije

               L 96/37

         SKLEP POLITIČNEGA IN VARNOSTNEGA ODBORA (SZVP) 2016/563
   z dne 15. marca 2016
   o sprejetju prispevka Turčije za svetovalno misijo Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/2/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1),
   ob upoštevanju naslednjega:

               (1)

               V skladu s členom 10(3) Sklepa 2014/486/SZVP je Svet pooblastil Politični in varnostni odbor (v nadaljnjem besedilu: PVO) za sprejemanje ustreznih odločitev glede odobritve prispevkov tretjih držav za misijo EUAM Ukraine.

               (2)

               Civilni poveljnik operacije je priporočil, da PVO sprejme predlagani prispevek Turčije za misijo EUAM Ukraine in ga šteje za znatnega.

               (3)

               Turčija bi morala biti oproščena finančnih prispevkov v proračun misije EUAM Ukraine –

         SPREJEL NASLEDNJI SKLEP:
   Člen 1
   Prispevki tretjih držav
   1.   Sprejme se prispevek Turčije za misijo EUAM Ukraine in se šteje za znatnega.
   2.   Turčija je oproščena finančnih prispevkov v proračun misije EUAM Ukraine.
   Člen 2
   Začetek veljavnosti
   Ta sklep začne veljati na dan sprejetja.
   Uporablja se od 3. novembra 2015.

      V Bruslju, 15. marca 2016

            Za Politični in varnostni odbor

            Predsednik

         W. STEVENS

      (1)  UL L 217, 23.7.2014, str. 42.


title: 2012/381/EU: Sklep Sveta z dne 13. decembra 2011 o sklenitvi Sporazuma med Evropsko unijo in Avstralijo o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi

text:
               14.7.2012

               SL

               Uradni list Evropske unije

               L 186/3

         SKLEP SVETA
   z dne 13. decembra 2011
   o sklenitvi Sporazuma med Evropsko unijo in Avstralijo o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi
   (2012/381/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 82(1)(d) ter 87(2)(a), v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 2. decembra 2010 sprejel Sklep, ki Komisijo pooblašča za začetek pogajanj v imenu Unije z Avstralijo o sporazumu za prenos in uporabo podatkov iz evidence podatkov o potnikih (PNR) z namenom preprečevanja terorističnih in drugih hudih mednarodnih kaznivih dejanj ter boja proti njim.

               (2)

               V skladu s Sklepom Sveta 2012/380/EU (1) je bil Sporazum med Evropsko unijo in Avstralijo o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi (Sporazum) podpisan s pridržkom njegove poznejše sklenitve.

               (3)

               Sporazum bi bilo treba skleniti.

               (4)

               Sporazum spoštuje temeljne pravice in načela, priznana predvsem z Listino Evropske unije o temeljnih pravicah (Listina), zlasti pravico do spoštovanja zasebnega in družinskega življenja iz člena 7 Listine, pravico do varstva osebnih podatkov iz člena 8 Listine ter pravico do učinkovitega pravnega sredstva in nepristranskega sodišča iz člena 47 Listine. Ta sporazum bi bilo treba uporabljati v skladu z navedenimi pravicami in načeli.

               (5)

               V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, sta obe državi članici podali uradno obvestilo, da želita sodelovati pri sprejetju in uporabi tega sklepa.

               (6)

               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, zato Sporazum zanjo ni zavezujoč niti se v njej ne uporablja –

         SPREJEL NASLEDNJI SKLEP:
   Člen 1
   Sporazum med Evropsko unijo in Avstralijo o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi (Sporazum) se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta imenuje osebo, pooblaščeno, da v imenu Unije izmenja listine o odobritvi iz člena 29 Sporazuma, s čimer bo izraženo soglasje Unije, da jo Sporazum zavezuje (2).
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 13. decembra 2011

            Za Svet

            Predsednik

         M. CICHOCKI

      (1)  Glej stran 2 tega Uradnega lista.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SKLEPNA LISTINA
   Predstavniki
   EVROPSKE UNIJE
   na eni strani in
   AUSTRALIJE
   na drugi strani,
   ki so se sestali v Bruslju, dne 29. septembra 2011, zaradi podpisa Sporazuma med Evropsko unijo in Avstralijo o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi, so ob podpisu tega sporazuma:

               —

               sprejeli Skupno izjavo, ki je priložena k tej sklepni listini.

      V POTRDITEV TEGA so spodaj podpisani pooblaščenci podpisali to sklepno listino.
      V Bruslju, dne 29. septembra 2011.

         Za Evropsko unijo

         Za Avstralijo

   SKUPNA IZJAVA EVROPSKE UNIJE IN AVSTRALIJE O SPORAZUMU O OBDELAVI IN PRENOSU PODATKOV IZ EVIDENCE PODATKOV O POTNIKIH (PNR) S STRANI LETALSKIH PREVOZNIKOV AVSTRALSKI CARINSKI IN MEJNI SLUŽBI
   Pri izvajanju Sporazuma o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi (Sporazum) sta Evropska unija in Avstralija v zvezi z obveznostmi v skladu s členoma 19 in 24 Sporazuma dosegli naslednji dogovor:

               1.

               Avstralija in Evropska unija si bosta v okviru skupnega mehanizma za posvetovanje in pregled po potrebi izmenjali informacije o prenosu podatkov o državljanih in prebivalcih Evropske unije iz evidence podatkov o potnikih organom tretjih držav, kakor je določeno v členu 19 Sporazuma;

               2.

               v okviru mehanizma za posvetovanje in pregled iz člena 24 Sporazuma bosta zagotovili, da se pošljejo vse ustrezne informacije o pogojih za ta prenos za vsak primer posebej v skladu s členom 19;

               3.

               posebno pozornost bosta namenili sprejetju vseh zaščitnih ukrepov za izvajanje določb člena 19(1)(a), da bi zagotovili, da so tretje države, ki prejmejo podatke, pristale na sprejetje pravnih in praktičnih zaščitnih ukrepov za te podatke, določenih v Sporazumu;

               4.

               za prenos podatkov o državljanih ali prebivalcih Evropske unije v skladu s členom 19(1)(f) bosta vzpostavili posebne mehanizme za poročanje med organi držav članic in Avstralije.

          ---documentbreak---

               14.7.2012

               SL

               Uradni list Evropske unije

               L 186/4

         PREVOD
   SPORAZUM
   med Evropsko unijo in Avstralijo o obdelavi in prenosu podatkov iz evidence podatkov o potnikih (PNR) s strani letalskih prevoznikov Avstralski carinski in mejni službi
   EVROPSKA UNIJA, v nadaljnjem besedilu: EU,
   na eni strani in
   AVSTRALIJA
   na drugi strani,
   v nadaljnjem besedilu: pogodbenici, STA SE –
   OB PRIZADEVANJU za učinkovito preprečevanje terorizma in hudih mednarodnih kaznivih dejanj ter boj proti njim, da bi na ta način zaščitili svoji demokratični družbi in skupne vrednote,
   OB PRIZADEVANJU za krepitev in spodbujanje sodelovanja med pogodbenicama v duhu partnerstva med EU in Avstralijo,
   OB PRIZNAVANJU, da je izmenjava informacij temeljni del boja proti terorizmu in hudim mednarodnim kaznivim dejanjem ter da je v tem okviru uporaba podatkov iz evidence podatkov o potnikih (PNR) bistveno orodje,
   OB PRIZNAVANJU pomena preprečevanja in zatiranja terorizma ter hudih mednarodnih kaznivih dejanj ob hkratnem spoštovanju temeljnih pravic in svoboščin, zlasti zasebnosti in varstva osebnih podatkov,
   OB UPOŠTEVANJU člena 6 Pogodbe o Evropski uniji o spoštovanju temeljnih pravic, pravice do spoštovanja zasebnosti v zvezi z obdelavo osebnih podatkov, kot je navedeno v členu 16 Pogodbe o delovanju Evropske unije, načel sorazmernosti in nujnosti v zvezi s pravico do spoštovanja zasebnega in družinskega življenja, varstva osebnih podatkov v skladu s členom 8 Evropske konvencije o varstvu človekovih pravic in temeljnih svoboščin, Konvencije Sveta Evrope št. 108 o varstvu posameznikov glede na avtomatsko obdelavo osebnih podatkov ter dodatnega protokola št. 181 k tej konvenciji, členov 7 in 8 Listine Evropske unije o temeljnih pravicah ter člena 17 Mednarodnega pakta o državljanskih in političnih pravicah o pravici do zasebnosti,
   OB PRIZNAVANJU, da sta Avstralija in EU leta 2008 podpisali Sporazum med Evropsko unijo in Avstralijo o obdelavi in posredovanju podatkov iz evidence podatkov o potnikih Evropske unije s strani letalskih prevoznikov Avstralski carinski službi, ki se je od trenutka podpisa začasno uporabljal, ni pa začel veljati,
   OB UPOŠTEVANJU, da je Evropski parlament 5. maja 2010 sklenil, da bo preložil glasovanje o zahtevi za odobritev navedenega sporazuma, in da je v resoluciji z dne 11. novembra 2010 pozdravil priporočilo Evropske komisije Svetu Evropske unije glede pogajanj o novem sporazumu,
   OB UPOŠTEVANJU ustreznih določb avstralskega Carinskega zakona (Customs Act 1901 (Cth)), in zlasti člena 64AF navedenega zakona, ki določa, da morajo vsi mednarodni izvajalci storitev zračnega prevoza potnikov, ki letijo v Avstralijo, iz ali prek nje, Avstralski carinski in mejni službi na zahtevo zagotoviti podatke PNR, kakor so zbrani in zajeti v sistemih rezervacij in sistemih za nadzor odhodov pri letalskih prevoznikih, in to v posebni obliki in na poseben način,
   OB UPOŠTEVANJU, da avstralski Zakon o carinski upravi (Customs Administration Act 1985 (Cth)), Zakon o migracijah (Migration Act 1958 (Cth)), Kazenski zakon (Crimes Act 1914 (Cth)), Zakon o zasebnosti (Privacy Act 1988 (Cth)), Zakon o prostem dostopu do informacij (Freedom of Information Act 1982 (Cth)), Zakon o vrhovnem revizorju (Auditor-General Act 1997 (Cth)), Zakon o varuhu človekovih pravic (Ombudsman Act 1976 (Cth)) in Zakon o javnih službah (Public Service Act 1999 (Cth)) vsebujejo določbe o varstvu podatkov, pravicah do dostopa in odškodnine, popravka in komentarja, ter določbe o pravnih sredstvih in sankcijah v primeru zlorabe osebnih podatkov,
   OB UPOŠTEVANJU zaveze Avstralije, da Avstralska carinska in mejna služba obdeluje podatke PNR zgolj za namene preprečevanja, odkrivanja, preiskovanja in pregona terorističnih in hudih mednarodnih kaznivih dejanj, ob strogem spoštovanju zaščitnih ukrepov glede zasebnosti in varstva osebnih podatkov, kakor je določeno v tem sporazumu,
   OB PRIZNAVANJU pomena izmenjave analitičnih podatkov PNR med Avstralijo ter policijskimi in pravosodnimi organi držav članic Evropske unije, Europolom in Eurojustom za krepitev mednarodnega policijskega in pravosodnega sodelovanja,
   OB ZAGOTOVILU, da ta sporazum ne pomeni precedensa za morebitne prihodnje sporazume med Avstralijo in Evropsko unijo ali med eno od pogodbenic in katero koli drugo državo glede obdelave in prenosa podatkov PNR ali podatkov v kakršni koli drugi obliki, ter ob upoštevanju možnosti preučitve potrebnosti in izvedljivosti podobnih dogovorov glede potnikov v pomorskem prometu –
   DOGOVORILI O NASLEDNJEM:
   POGLAVJE I

      SPLOŠNE DOLOČBE

   Člen 1
   Namen sporazuma
   Za zagotovitev zaščite in varnosti javnosti ta sporazum omogoča prenos podatkov PNR iz EU Avstralski carinski in mejni službi. V tem sporazumu so določeni pogoji za prenos in uporabo navedenih podatkov ter način njihovega varstva.
   Člen 2
   Opredelitev pojmov
   Za namene tega sporazuma veljajo naslednje opredelitve pojmov:

               (a)

               „Sporazum“ pomeni ta sporazum, njegove priloge in vse spremembe Sporazuma;

               (b)

               „osebni podatki“ pomenijo katero koli informacijo v zvezi z osebo, na katero se nanašajo podatki, ki je določena ali določljiva; določljiva oseba je tista, katere istovetnost se lahko neposredno ali posredno ugotovi, predvsem s sklicevanjem na identifikacijsko številko ali na enega ali več dejavnikov, ki so značilni za njeno fizično, fiziološko, duševno, ekonomsko, kulturno ali socialno istovetnost;

               (c)

               „obdelava“ pomeni kakršen koli postopek ali niz postopkov, ki se izvajajo v zvezi s podatki PNR z avtomatskimi sredstvi ali brez njih, kakršni so zbiranje, beleženje, urejanje, hramba, prilagajanje ali sprememba, iskanje, vpogled, uporaba, razkritje s pošiljanjem ali prenosom, širjenje ali drugačno omogočanje dostopa, prilagajanje ali kombiniranje, zamrznitev, izbris ali uničenje;

               (d)

               „letalski prevozniki“ pomenijo letalske prevoznike, ki imajo sisteme rezervacij in/ali obdelujejo podatke PNR na ozemlju Evropske unije ter opravljajo potniške lete v mednarodnem zračnem prometu v Avstralijo, iz ali prek Avstralije;

               (e)

               „sistemi rezervacij“ pomenijo sistem rezervacij, sistem za nadzor odhodov ali enakovredne sisteme letalskih prevoznikov, ki zagotavljajo enake funkcije;

               (f)

               „podatki iz evidence podatkov o potnikih“ ali „podatki PNR“ pomenijo zahtevane podatke o potovanju vsakega potnika, ki jih letalski prevozniki obdelujejo v EU in ki so navedeni v Prilogi 1, evidenca pa vsebuje vse potrebne podatke, s katerimi lahko glavna letalska družba in udeležene letalske družbe obdelujejo ter nadzorujejo rezervacije;

               (g)

               „potnik“ pomeni potnika ali člana posadke, vključno s kapitanom;

               (h)

               „občutljivi podatki“ pomenijo katere koli osebne podatke, ki kažejo na rasno ali etnično poreklo, politična, verska ali filozofska prepričanja, pripadnost sindikatu ali zdravstveno ali spolno življenje.

         Člen 3
   Področje uporabe
   1.   Avstralija zagotovi, da Avstralska carinska in mejna služba obdeluje podatke PNR, prejete v skladu s tem sporazumom, zgolj za namene preprečevanja, odkrivanja, preiskovanja in pregona terorističnih ali hudih mednarodnih kaznivih dejanj.
   2.   Teroristična kazniva dejanja pomenijo:

               (a)

               dejanja osebe, ki vključujejo nasilje ali drugače ogrožajo človekovo življenje ali bi lahko povzročila škodo na premoženju ali infrastrukturi in za katera se glede na njihovo naravo in okvir utemeljeno šteje, da so bila storjena z namenom:

                           (i)

                           zastraševanja prebivalstva ali pritiska nanj;

                           (ii)

                           zastraševanja, prisile ali pritiska na vlado ali mednarodno organizacijo, da bi ukrepala ali da ne bi ukrepala;

                           (iii)

                           resnega destabiliziranja ali uničevanja temeljnih političnih, ustavnih, gospodarskih ali družbenih struktur države ali mednarodne organizacije;

               (b)

               pomoč, sponzoriranje ali zagotavljanje finančne, materialne ali tehnološke podpore ali finančnih ali drugih storitev v korist oziroma podporo dejanjem, opisanim v pododstavku (a);

               (c)

               zagotavljanje ali zbiranje sredstev na kateri koli način, neposredno ali posredno, z namenom, da se uporabijo, ali z zavedanjem, da se bodo v celoti ali delno uporabila za izvajanje katerega koli dejanja, opisanega v pododstavkih (a) in (b); ali

               (d)

               pomoč pri dejanjih, opisanih v pododstavkih (a), (b) ali (c), napeljevanje k tem dejanjem ali poskus teh dejanj.

         3.   Hudo mednarodno kaznivo dejanje pomeni katero koli kaznivo dejanje, ki se v Avstraliji kaznuje z zaporno kaznijo ali ukrepom, vezanim na odvzem prostosti, do najmanj štirih let ali strožjo sankcijo in je opredeljeno v avstralski zakonodaji ter je mednarodne narave. Kaznivo dejanje je mednarodne narave, zlasti če:

               (a)

               je storjeno v več kot eni državi;

               (b)

               je storjeno v eni državi, vendar pa se znaten del njegove priprave, načrtovanja, usmerjanja ali nadzora izvaja v drugi državi;

               (c)

               je storjeno v eni državi, vendar pa pri njem sodeluje organizirana kriminalna združba, ki izvaja kriminalne dejavnosti v več kot eni državi; ali

               (d)

               je storjeno v eni državi, vendar bistveno učinkuje v drugi državi.

         4.   Izjemoma je obdelava podatkov PNR v Avstraliji dovoljena, kadar je to potrebno za zaščito življenjskih interesov posameznikov, na primer v primeru smrtne nevarnosti, hude poškodbe ali ogrožanja zdravja.
   5.   Poleg tega se podatki PNR lahko obdelujejo v vsakem posameznem primeru, kadar tako obdelavo izrecno zahteva avstralska zakonodaja zaradi nadzora in odgovornosti javne uprave ter lažje uveljavljanje odškodnin in sankcij za zlorabo podatkov.
   Člen 4
   Zagotavljanje podatkov PNR
   1.   Letalski prevozniki zagotavljajo podatke PNR iz svojih sistemov rezervacij Avstralski carinski in mejni službi. Nobena pravna določba posamezne pogodbenice jim ne preprečuje, da v skladu z zadevno avstralsko zakonodajo zagotovijo podatke.
   2.   Avstralija od letalskih prevoznikov ne zahteva zagotavljanja podatkovnih elementov PNR, ki še niso zbrani ali jih njihovi sistemi rezervacij še ne vsebujejo.
   3.   Če podatki PNR, ki jih prenesejo letalski prevozniki, vključujejo podatke, ki niso navedeni v Prilogi 1, Avstralska carinska in mejna služba take podatke izbriše.
   Člen 5
   Ustreznost
   Avstralska carinska in mejna služba spoštuje ta sporazum v smislu ustreznega predpisa EU o varstvu podatkov, če zagotavlja ustrezno raven varstva podatkov PNR, ki se za namene tega sporazuma prenesejo Avstralski carinski in mejni službi.
   Člen 6
   Policijsko in pravosodno sodelovanje
   1.   Avstralska carinska in mejna služba zagotovi, da se relevantni in ustrezni analitični podatki PNR takoj, ko je to mogoče, dajo na voljo policijskim ali pravosodnim organom zadevne države članice Evropske unije ali Europolu in Eurojustu v okviru njihovih pristojnosti ter v skladu s sporazumi ali dogovori o pregonu ali izmenjavi drugih podatkov med Avstralijo in katero koli državo članico Evropske unije oziroma Europolom ali Eurojustom.
   2.   Policijski ali pravosodni organ države članice Evropske unije, Europol ali Eurojust lahko v okviru svojih pristojnosti zahtevajo dostop do podatkov PNR ali relevantnih in ustreznih analitičnih podatkov PNR, če je to v posameznem primeru nujno za preprečevanje, odkrivanje, preiskovanje ali pregon terorističnega ali hudega mednarodnega kaznivega dejanja v Evropski uniji. Avstralska carinska in mejna služba v skladu s sporazumi ali dogovori iz odstavka 1 zagotovi, da so taki podatki na voljo.
   POGLAVJE II

      ZAŠČITNI UKREPI V ZVEZI Z OBDELAVO PODATKOV PNR

   Člen 7
   Varstvo podatkov in enaka obravnava
   1.   Za podatke PNR veljajo določbe avstralskega Zakona o zasebnosti (Privacy Act 1988 (Cth)), ki ureja zbiranje, uporabo, hrambo, razkritje, varnost osebnih podatkov, dostop do njih in spremembo teh podatkov, ki jih hrani večina avstralskih državnih služb in agencij.
   2.   Avstralija zagotovi, da zaščitni ukrepi v zvezi z obdelavo podatkov PNR v skladu s tem sporazumom in zadevnimi nacionalnimi predpisi veljajo za vse potnike brez diskriminacije, zlasti ne glede na državljanstvo, državo stalnega prebivališča ali fizično prisotnost v Avstraliji.
   Člen 8
   Občutljivi podatki
   Avstralski carinski in mejni službi je prepovedana kakršna koli obdelava občutljivih podatkov PNR. Kadar podatki PNR o potniku, ki so preneseni Avstralski carinski in mejni službi, vključujejo občutljive podatke, Avstralska carinska in mejna služba takšne občutljive podatke izbriše.
   Člen 9
   Varnost in celovitost podatkov
   1.   Za preprečevanje naključnega ali nezakonitega uničenja ali naključne izgube, spremembe, nepooblaščenega razkritja ali dostopa ali drugih nezakonitih oblik obdelave:

               (a)

               se oprema za obdelavo podatkov PNR hrani v varnem prostoru, zavarovanem s sistemi na visoki ravni in opremljenem z zaščito pred vdorom;

               (b)

               se podatki PNR hranijo ločeno od vseh drugih podatkov. Za namene primerjave se podatki lahko pretakajo v sistem PNR, ne pa iz njega v druge zbirke podatkov. Do sistema PNR ima dostop omejeno število uradnikov Avstralske carinske in mejne službe, ki jih glavni izvršni direktor Avstralske carinske in mejne službe posebej pooblasti za obdelavo podatkov PNR za namene tega sporazuma. Zadevni uradniki imajo dostop do sistema PNR v zavarovanih delovnih prostorih, nedostopnih nepooblaščenim posameznikom;

               (c)

               dostop uradnikov iz pododstavka (b) do sistema PNR nadzirajo sistemi za varnostni dostop, kot je večplastna prijava z uporabniškim imenom in geslom;

               (d)

               se nadzoruje dostop do omrežja Avstralske carinske in mejne službe ter do vseh podatkov v sistemu PNR. Generirani zapis o nadzoru vsebuje uporabniško ime, delovni prostor uporabnika, datum in čas dostopa, vsebino poizvedbe ter število najdenih zapisov;

               (e)

               Avstralska carinska in mejna služba vse podatke PNR prenese drugim organom na varen način;

               (f)

               se v sistemu PNR zagotovi odkrivanje napak in poročanje o njih;

               (g)

               se podatki PNR varujejo pred kakršnimi koli manipulacijami, spremembami ali dodajanjem ali uničenjem zaradi okvare sistema;

               (h)

               se zbirka podatkov PNR ne sme kopirati, razen za namene njene ponovne vzpostavitve po izgubi podatkov.

         2.   Vse kršitve varnosti podatkov, ki povzročijo zlasti naključno ali nezakonito uničenje ali naključno izgubo, spremembo, nepooblaščeno razkritje ali dostop ali druge nezakonite oblike obdelave, se kaznujejo z učinkovitimi in odvračilnimi sankcijami.
   3.   Avstralska carinska in mejna služba vse kršitve varnosti podatkov sporoči Uradu avstralskega informacijskega pooblaščenca in o tem uradno obvesti Evropsko komisijo.
   Člen 10
   Nadzor in odgovornost
   1.   Spoštovanje pravil o varstvu podatkov s strani avstralskih državnih organov, ki obdelujejo podatke PNR, nadzira avstralski informacijski pooblaščenec, ki je v skladu z določbami Zakona o zasebnosti pristojen za preiskavo, ali agencije spoštujejo Zakon o zasebnosti, ter nadzor in preiskavo, v kolikšni meri Avstralska carinska in mejna služba spoštuje Zakon o zasebnosti.
   2.   Avstralska carinska in mejna služba je v skladu z Zakonom o zasebnosti vzpostavila ureditev, ki avstralskemu informacijskemu pooblaščencu omogoča, da izvaja redne uradne revizije vseh oblik ravnanja Avstralske carinske in mejne službe s podatki PNR EU, izvajanja politik in postopkov ter dostopa do njih.
   3.   Avstralski informacijski pooblaščenec obravnava zlasti zahtevke, ki jih vloži posameznik glede varstva svojih pravic in svoboščin v zvezi z obdelavo osebnih podatkov, in sicer ne glede na svoje državljanstvo ali državo stalnega prebivališča. Zadevni posameznik je obveščen o odločitvah glede zahtevka. Avstralski informacijski pooblaščenec zadevnim posameznikom pomaga pri uveljavljanju njihovih pravic iz tega sporazuma, zlasti pravic do dostopa, popravka in odškodnine.
   4.   Posamezniki imajo tudi pravico, da pri varuhu človekovih pravic Commonwealtha vložijo pritožbo zaradi ravnanja Avstralske carinske in mejne službe.
   Člen 11
   Preglednost
   1.   Avstralija od letalskih prevoznikov zahteva, da potnikom zagotovijo jasne in izčrpne informacije v zvezi z zbiranjem, obdelavo in namenom uporabe podatkov PNR. Te informacije se po možnosti zagotovijo ob rezervaciji leta.
   2.   Avstralija da javnosti na voljo informacije o namenu zbiranja in uporabe podatkov PNR s strani Avstralske carinske in mejne službe, in sicer zlasti na zadevnih vladnih spletnih straneh. Mednje spadajo informacije o tem, kako zahtevati dostop, popravek in odškodnino.
   Člen 12
   Pravica do dostopa
   1.   Vsak posameznik ima na zahtevo, ki jo predloži Avstralski carinski in mejni službi, pravico do dostopa do svojih podatkov PNR. Dostop se zagotovi brez neupravičenih omejitev ali neupravičenega odlašanja. Ta pravica je zagotovljena v avstralskem Zakonu o svobodi informiranja (Freedom of Information Act 1982 (Cth)) in Zakonu o zasebnosti. Pravica do dostopa vključuje tudi možnost zahtevati in pridobiti vpogled v dokumente, ki jih hrani Avstralska carinska in mejna služba, v zvezi s tem, ali so bili podatki, ki se nanašajo na posameznika, preneseni ali dani na voljo, ter v zvezi z informacijami o prejemnikih ali kategorijah prejemnikov, ki so jim bili podatki razkriti.
   2.   Za razkritje informacij v skladu z odstavkom 1 lahko veljajo razumne pravne omejitve avstralske zakonodaje za zaščito preprečevanja, odkrivanja, preiskovanja ali pregona kaznivih dejanj ter za zaščito javne ali nacionalne varnosti, ob ustreznem upoštevanju legitimnih interesov zadevnega posameznika.
   3.   Posameznik je o zavrnitvi ali omejitvi dostopa pisno obveščen v tridesetih (30) dneh oziroma v daljšem roku, če je tako določeno z zakonom. Obenem se mu sporočijo dejanski ali pravni razlogi, na katerih temelji odločitev. To sporočilo se lahko opusti, če obstaja razlog iz odstavka 2. V vseh primerih je posameznik poučen o pravici do pritožbe zoper odločitev Avstralske carinske in mejne službe. Pritožba se vloži pri avstralskem informacijskem pooblaščencu. Posameznik je poučen tudi o možnostih uveljavljanja pravnih sredstev v upravnih in sodnih postopkih, ki jih zagotavlja avstralska zakonodaja.
   4.   Kadar posameznik v skladu z odstavkom 3 vloži pritožbo pri avstralskem informacijskem pooblaščencu, je formalno obveščen o odločitvi v zvezi s preučitvijo pritožbe. Posameznik prejme vsaj potrdilo v zvezi s spoštovanjem njegovih pravic do varstva podatkov v skladu s tem sporazumom.
   5.   Avstralska carinska in mejna služba podatkov PNR ne razkriva javnosti, razen posameznikom, katerih podatki PNR se obdelujejo, ali njihovim zastopnikom.
   Člen 13
   Pravica do popravka in izbrisa
   1.   Vsak posameznik ima v primeru netočnih podatkov pravico zahtevati popravek svojih podatkov PNR, ki jih obdeluje Avstralska carinska in mejna služba. Popravek lahko pomeni izbris.
   2.   Zahteve za popravek podatkov PNR, ki jih hrani Avstralska carinska in mejna služba, se lahko v skladu z Zakonom o svobodi informiranja ali Zakonom o zasebnosti vložijo neposredno pri Avstralski carinski in mejni službi.
   3.   Avstralska carinska in mejna služba opravi vsa potrebna preverjanja v skladu z zahtevo in brez nepotrebnega odlašanja obvesti posameznika, ali so bili njegovi podatki PNR popravljeni ali izbrisani. Posameznik je o tem pisno obveščen v tridesetih (30) dneh oziroma v daljšem roku, če je tako določeno z zakonom, in poučen o pravici do pritožbe zoper odločitev Avstralske carinske in mejne službe, ki se vloži pri avstralskem informacijskem pooblaščencu, ter o možnostih uveljavljanja pravnih sredstev v upravnih in sodnih postopkih, ki jih zagotavlja avstralska zakonodaja.
   4.   Kadar posameznik v skladu z odstavkom 3 vloži pritožbo pri avstralskem informacijskem pooblaščencu, je formalno obveščen o odločitvi v zvezi s preučitvijo pritožbe.
   Člen 14
   Pravica do odškodnine
   1.   Vsak posameznik ima pravico do učinkovitih pravnih sredstev v upravnih in sodnih postopkih, če so kršene njegove pravice iz tega sporazuma.
   2.   Vsak posameznik, ki je utrpel škodo zaradi nezakonitega postopka obdelave ali katerega koli dejanja, ki je nezdružljivo s pravicami iz tega sporazuma, ima pravico do učinkovitih pravnih sredstev, ki lahko obsegajo tudi odškodnino od Avstralije.
   3.   Pravice iz odstavkov 1 in 2 so posameznikom podeljene ne glede na državljanstvo ali državo izvora, stalno prebivališče ali fizično prisotnost v Avstraliji.
   Člen 15
   Avtomatizirana obdelava podatkov PNR
   1.   Avstralska carinska in mejna služba ali drugi državni organi iz Priloge 2 ne smejo sprejeti odločitve, ki bi imela negativen pravni učinek na potnika ali bi pomembneje vplivala nanj, izključno na podlagi avtomatizirane obdelave podatkov PNR.
   2.   Avstralska carinska in mejna služba ne izvaja avtomatizirane obdelave podatkov na podlagi občutljivih podatkov.
   Člen 16
   Hramba podatkov
   1.   Podatki PNR se hranijo največ pet let in pol od dneva, ko jih je Avstralska carinska in mejna služba prvič prejela. Podatki PNR se v tem obdobju hranijo v sistemu PNR le za namene preprečevanja, odkrivanja, preiskovanja in pregona terorističnih ali hudih mednarodnih kaznivih dejanj, v skladu z naslednjim:

               (a)

               v treh letih po prejemu so vsi podatki PNR dostopni samo omejenemu številu uradnikov Avstralske carinske in mejne službe, ki jih glavni izvršni direktor te službe pooblasti za ugotavljanje istovetnosti potnikov, ki bi jih lahko zanimali;

               (b)

               od treh let po prejemu do konca petinpolletnega obdobja se podatki PNR hranijo v sistemu PNR, prikrijejo pa se vsi podatkovni elementi, ki bi lahko služili ugotovitvi istovetnosti potnika, s katerim so povezani podatki PNR. Tako anonimizirani podatki PNR so dostopni le omejenemu številu uradnikov Avstralske carinske in mejne službe, ki imajo posebno pooblastilo glavnega izvršnega direktorja te službe za opravljanje analiz v zvezi s terorističnimi ali hudimi mednarodnimi kaznivimi dejanji. Popoln dostop do podatkov PNR lahko dovoli le član višjega izvršnega urada Avstralske carinske in mejne službe, če je to potrebno za izvedbo preiskave za namene preprečevanja, odkrivanja, preiskovanja in pregona terorističnih in hudih mednarodnih kaznivih dejanj.

         2.   Za anonimizacijo se prikrijejo naslednji podatkovni elementi PNR:

               (a)

               ime (imena);

               (b)

               druga imena v PNR, vključno s številom potnikov v PNR;

               (c)

               vse dostopne kontaktne informacije (vključno z izvorom informacij);

               (d)

               splošne opombe, vključno z drugimi dodatnimi informacijami (OSI), posebnimi informacijami v zvezi s storitvami (SSI) in posebnimi zahtevami v zvezi s storitvami (SSR), če vsebujejo kakršne koli informacije, s katerimi bi se lahko ugotovila istovetnost fizične osebe; ter

               (e)

               kateri koli zbrani predhodni obdelovalni podatki o potnikih (APP) ali predhodni podatki o potnikih (API), če vsebujejo kakršne koli informacije, na podlagi katerih bi se lahko ugotovila istovetnost fizične osebe.

         3.   Ne glede na odstavek 1 se podatki PNR, ki so potrebni v okviru posebne preiskave, pregona ali izvrševanja sankcij v zvezi s terorističnimi ali hudimi mednarodnimi kaznivimi dejanji, lahko obdelujejo za namene take preiskave, pregona ali izvrševanja sankcij. Podatki PNR se lahko hranijo do konca zadevne preiskave ali pregona ali do izvršitve sankcije.
   4.   Po izteku obdobja hrambe podatkov, določenega v odstavkih 1 in 3, se podatki PNR trajno izbrišejo.
   Člen 17
   Zapisovanje in dokumentiranje podatkov PNR
   1.   Avstralska carinska in mejna služba zaradi preverjanja zakonitosti obdelave podatkov, notranjega spremljanja ter zagotavljanja neoporečnosti in varnosti podatkov zapiše ali dokumentira vsako obdelavo podatkov PNR, vključno z dostopanjem, vpogledom in prenosom, ter vse zahteve organov Avstralije ali tretjih držav za podatke PNR, tudi če so zavrnjene.
   2.   Zapisi ali dokumentacija, pripravljeni na podlagi odstavka 1, se uporabljajo le za namene nadzora in revizij, vključno s preiskovanjem in odločanjem v zadevah, ki se nanašajo na nepooblaščeni dostop.
   3.   Zapisi ali dokumentacija, pripravljeni na podlagi odstavka 1, se na zahtevo pošljejo avstralskemu informacijskemu pooblaščencu. Avstralski informacijski pooblaščenec uporabi te informacije le za nadzor varstva podatkov, za zagotavljanje pravilne obdelave podatkov ter njihove neoporečnosti in varnosti.
   Člen 18
   Izmenjava podatkov PNR z drugimi državnimi organi Avstralije
   1.   Ob upoštevanju naslednjih zaščitnih ukrepov lahko Avstralska carinska in mejna služba izmenjuje podatke PNR le s tistimi državnimi organi Avstralije, ki so navedeni v Prilogi 2:

               (a)

               državni organi, prejemniki podatkov, v zvezi s podatki PNR upoštevajo zaščitne ukrepe, kakor so določeni v tem sporazumu;

               (b)

               podatki se izmenjujejo izključno za namene iz člena 3;

               (c)

               podatki se izmenjujejo za vsak primer posebej, razen če so anonimizirani;

               (d)

               Avstralska carinska in mejna služba pred izmenjavo podatkov skrbno oceni njihovo ustreznost. Izmenjajo se samo tisti posebni podatkovni elementi PNR, ki so v določenih okoliščinah jasno izkazani kot nujni. V vsakem primeru se izmenja čim bolj omejena količina podatkov;

               (e)

               državni organi, prejemniki podatkov, zagotovijo, da se podatki nadalje ne razkrivajo brez dovoljenja Avstralske carinske in mejne službe, ki dovoljenje izda le za namene iz člena 3 Sporazuma.

         2.   Seznam organov iz Priloge 2 se lahko spremeni z izmenjavo diplomatskih not med pogodbenicama, da se vključijo:

               (a)

               morebitne naslednice služb ali agencij, ki so navedene v Prilogi 2; ter

               (b)

               morebitne nove službe in agencije, ustanovljene po začetku veljavnosti tega sporazuma, katerih naloge so neposredno povezane s preprečevanjem, odkrivanjem, preiskovanjem ali pregonom terorističnih ali hudih mednarodnih kaznivih dejanj; ter

               (c)

               morebitne obstoječe službe in agencije, katerih naloge postanejo neposredno povezane s preprečevanjem, odkrivanjem, preiskovanjem ali pregonom terorističnih ali hudih mednarodnih kaznivih dejanj.

         3.   Pri prenosu analitičnih podatkov, ki vsebujejo podatke PNR, pridobljene v skladu s tem sporazumom, se upoštevajo zaščitni ukrepi iz tega člena, ki veljajo za podatke PNR.
   4.   Ta člen v ničemer ne preprečuje razkritja podatkov PNR, kadar je to potrebno za namene člena 3(4) in (5) ter člena 10.
   Člen 19
   Prenosi podatkov organom tretjih držav
   1.   Ob upoštevanju naslednjih zaščitnih ukrepov lahko Avstralska carinska in mejna služba prenese podatke PNR le določenim organom tretjih držav:

               (a)

               Avstralska carinska in mejna služba je prepričana, da organ tretje države, prejemnik podatkov, soglaša s tem, da bo v zvezi s prenesenimi podatki upošteval iste zaščitne ukrepe, kakor so določeni v tem sporazumu;

               (b)

               podatke PNR sme prejeti le organ tretje države, čigar naloge so neposredno povezane s preprečevanjem, odkrivanjem, preiskovanjem in pregonom terorističnih ali hudih mednarodnih kaznivih dejanj;

               (c)

               podatki se prenesejo izključno za namene preprečevanja, odkrivanja, preiskovanja in pregona terorističnih ali hudih mednarodnih kaznivih dejanj, kakor je določeno v členu 3;

               (d)

               podatki se prenesejo le za vsak primer posebej;

               (e)

               Avstralska carinska in mejna služba pred prenosom podatkov skrbno oceni njihovo ustreznost. Prenesejo se samo tisti posebni podatkovni elementi PNR, ki so v določenih okoliščinah jasno izkazani kot nujni. V vsakem primeru se prenese čim bolj omejena količina podatkov;

               (f)

               kadar je Avstralski carinski in mejni službi znano, da se prenesejo podatki, ki se nanašajo na državljana države članice ali osebo s stalnim prebivališčem v državi članici, se pristojni organi zadevne države članice o tem obvestijo takoj, ko je to mogoče;

               (g)

               Avstralska carinska in mejna služba je prepričana, da organ tretje države, prejemnik podatkov, soglaša s tem, da bo podatke PNR hranil le toliko časa, dokler ne bo zaključena zadevna preiskava ali pregon ali dokler ne bo izvršena sankcija ali dokler bo to potrebno za namene iz člena 3(4), v vsakem primeru pa le toliko časa, kolikor bo potrebno;

               (h)

               Avstralska carinska in mejna služba je prepričana, da organ tretje države, prejemnik podatkov, soglaša s tem, da podatkov PNR ne bo prenesel naprej;

               (i)

               Avstralska carinska in mejna služba po potrebi zagotovi, da je potnik obveščen o prenosu podatkov PNR, ki se nanašajo nanj.

         2.   Pri prenosu analitičnih podatkov, ki vsebujejo podatke PNR, pridobljene v skladu s tem sporazumom, se upoštevajo zaščitni ukrepi iz tega člena, ki veljajo za podatke PNR.
   3.   Ta člen v ničemer ne preprečuje razkritja podatkov PNR, kadar je to potrebno za namene člena 3(4).
   POGLAVJE III

      NAČINI PRENOSA

   Člen 20
   Metoda prenosa
   Pogodbenici za namene tega sporazuma zagotovita, da letalski prevozniki prenesejo podatke PNR Avstralski carinski in mejni službi izključno na podlagi metode „push“ in v skladu z naslednjimi postopki:

               (a)

               letalski prevozniki prenesejo podatke PNR elektronsko v skladu s tehničnimi zahtevami Avstralske carinske in mejne službe, v primeru tehnične okvare pa na kakršen koli drug ustrezen način, ki zagotavlja ustrezno raven varnosti podatkov;

               (b)

               letalski prevozniki prenesejo podatke PNR z uporabo dogovorjenih oblik sporočanja;

               (c)

               letalski prevozniki prenesejo podatke PNR na varen način z uporabo enotnih protokolov, ki jih zahteva Avstralska carinska in mejna služba.

         Člen 21
   Pogostost prenosa
   1.   Pogodbenici zagotovita, da letalski prevozniki Avstralski carinski in mejni službi prenesejo vse zahtevane podatke PNR na način, kakor je opisan v členu 20, v največ petih načrtovanih časovnih obdobjih za prenose v zvezi z določenim letom, pri čemer se prvi prenos opravi do 72 ur pred načrtovanim odhodom. Avstralska carinska in mejna služba letalskim prevoznikom sporoči časovna obdobja, ki so določena za prenose podatkov.
   2.   V posebnih primerih, kadar je mogoče sklepati, da je zgodnji dostop nujen za odzivanje na posebno grožnjo v zvezi s terorističnimi ali hudimi mednarodnimi kaznivimi dejanji, sme Avstralska carinska in mejna služba od letalskega prevoznika zahtevati, da ji zagotovi podatke PNR pred prvim načrtovanim prenosom. Avstralska carinska in mejna služba pri izvrševanju te diskrecijske pravice deluje preudarno in sorazmerno ter uporablja izključno metodo „push“.
   3.   V posebnih primerih, kadar je mogoče sklepati, da je dostop nujen za odzivanje na posebno grožnjo v zvezi s terorističnimi ali hudimi mednarodnimi kaznivimi dejanji, sme Avstralska carinska in mejna služba od letalskega prevoznika zahtevati, da ji zagotovi podatke PNR med obdobji za redne prenose iz odstavka 1 ali po njih. Avstralska carinska in mejna služba pri izvrševanju te diskrecijske pravice deluje preudarno in sorazmerno ter uporablja izključno metodo „push“.
   POGLAVJE IV

      IZVEDBENE IN KONČNE DOLOČBE

   Člen 22
   Neodstopanje/razmerje z drugimi pravnimi akti
   1.   Ta sporazum ne ustvarja ali podeljuje nobenih pravic ali koristi osebam ali subjektom zasebnega ali javnega prava. Vsaka pogodbenica zagotovi, da se določbe tega sporazuma pravilno izvajajo.
   2.   Ta sporazum v ničemer ne omejuje pravic ali zaščitnih ukrepov iz avstralske zakonodaje.
   3.   Ta sporazum v ničemer ne pomeni odstopanja od veljavnih obveznosti iz dvostranskih pravnih aktov o medsebojni pravni pomoči med Avstralijo in državami članicami Evropske unije v zvezi s pomočjo pri zahtevah za podatke, ki služijo kot dokazi v kazenskem postopku v zvezi s terorističnimi ali hudimi mednarodnimi kaznivimi dejanji.
   Člen 23
   Reševanje sporov in prenehanje izvajanja Sporazuma
   1.   V vseh sporih glede razlage, uporabe ali izvajanja tega sporazuma in s tem povezanih zadevah se pogodbenici posvetujeta, da bi dosegli obojestransko zadovoljivo rešitev, vključno s tem, da se vsaki pogodbenici omogoči, da v razumnem roku izpolni svoje obveznosti.
   2.   Če posvetovanja ne pripeljejo do rešitve spora, lahko vsaka pogodbenica preneha izvajati ta sporazum s pisnim uradnim obvestilom po diplomatski poti, pri čemer takšno prenehanje izvajanja učinkuje 120 dni od datuma uradnega obvestila, razen če ni dogovorjeno drugače.
   3.   Sporazum se spet začne izvajati, takoj ko je dosežena obojestransko zadovoljiva rešitev spora.
   4.   Ne glede na prenehanje izvajanja tega sporazuma se vsi podatki, ki jih je Avstralska carinska in mejna služba prejela v okviru tega sporazuma, še naprej obdelujejo v skladu z zaščitnimi ukrepi iz tega sporazuma, vključno z določbami o hrambi in brisanju podatkov.
   Člen 24
   Posvetovanje in pregled
   1.   Pogodbenici se medsebojno uradno obvestita o vseh zakonodajnih ali regulativnih spremembah, po možnosti pred njihovim sprejetjem, ki bi lahko bistveno vplivale na izvajanje tega sporazuma. Za sklicevanja na avstralsko zakonodajo v tem sporazumu se šteje, da vključujejo vse zakonodajne spremembe.
   2.   Pogodbenici skupaj pregledata izvajanje tega sporazuma in s tem povezane zadeve eno leto po začetku veljavnosti tega sporazuma, potem pa redno v času njegove veljavnosti in dodatno na zahtevo katere koli pogodbenice. Pogodbenici soglašata, da pregled zajema zlasti mehanizem prikrivanja podatkov v skladu s členom 16(1)(b), morebitne težave v zvezi z operativno ali stroškovno učinkovitostjo mehanizma ter izkušnje s podobnimi mehanizmi v drugih izpopolnjenih sistemih PNR, vključno s sistemom EU. Če operativno in stroškovno učinkovit mehanizem ni na voljo, bo dostop do podatkov omejen z arhiviranjem in možen le v primeru anonimiziranih podatkov v skladu s členom 16.
   3.   Pogodbenici se vnaprej dogovorita o načinu skupnega pregleda in se medsebojno obvestita o sestavi zadevnih ekip. Za namene skupnega pregleda bo Evropsko unijo zastopala Evropska komisija, Avstralijo pa Avstralska carinska in mejna služba. Ekipe lahko vključujejo strokovnjake s področja varstva podatkov in pregona. Ob upoštevanju veljavnih predpisov bodo vsi udeleženci skupnega pregleda morali upoštevati zaupnost razprav in se podrediti ustreznim varnostnim preverjanjem. Za namene skupnega pregleda Avstralska carinska in mejna služba zagotovi dostop do ustrezne dokumentacije, sistemov in osebja.
   4.   Pogodbenici ocenita Sporazum, zlasti njegovo operativno učinkovitost, najpozneje štiri leta po začetku njegove veljavnosti.
   5.   Evropska komisija po opravljenem skupnem pregledu predloži poročilo Evropskemu parlamentu in Svetu Evropske unije. Avstraliji se omogoči predložitev pisnih pripomb, ki se priložijo poročilu.
   6.   Ker bi se zaradi vzpostavitve sistema EU v zvezi s PNR lahko spremenilo ozadje tega sporazuma, bi se morali pogodbenici v primeru uvedbe navedenega sistema posvetovati in odločiti, ali bi bilo treba ta sporazum ustrezno prilagoditi.
   Člen 25
   Odpoved
   1.   Vsaka pogodbenica lahko ta sporazum kadar koli odpove s pisnim uradnim obvestilom po diplomatski poti. Če ni drugače dogovorjeno, začne odpoved učinkovati 120 dni od datuma prejema takšnega uradnega obvestila.
   2.   Ne glede na odpoved tega sporazuma se vsi podatki, ki jih je Avstralska carinska in mejna služba prejela v okviru tega sporazuma, še naprej obdelujejo v skladu z zaščitnimi ukrepi iz tega sporazuma, vključno z določbami o hrambi in brisanju podatkov.
   Člen 26
   Veljavnost sporazuma
   1.   V skladu s členom 25 ta sporazum velja sedem let od začetka njegove veljavnosti.
   2.   Po izteku obdobja iz odstavka 1 in morebitnega nadaljnjega obdobja podaljšanja po tem odstavku se Sporazum podaljša za nadaljnjih sedem let, razen če ena pogodbenica drugo pogodbenico najmanj dvanajst mesecev vnaprej pisno uradno obvesti po diplomatski poti, da veljavnosti Sporazuma ne namerava podaljšati.
   3.   Ne glede na prenehanje veljavnosti tega sporazuma se vsi podatki, ki jih je Avstralska carinska in mejna služba prejela v okviru tega sporazuma, še naprej obdelujejo v skladu z zaščitnimi ukrepi iz tega sporazuma, vključno z določbami o hrambi in brisanju podatkov.
   Člen 27
   Podatki PNR, prejeti pred začetkom veljavnosti tega sporazuma
   Avstralija z vsemi podatki PNR, ki jih ima Avstralska carinska in mejna služba ob začetku veljavnosti tega sporazuma, ravna v skladu z določbami tega sporazuma. Vendar do 1. januarja 2015 ni treba prikriti nobenih podatkov.
   Člen 28
   Ozemeljska uporaba
   1.   Ob upoštevanju odstavkov 2 do 4 se ta sporazum uporablja na ozemlju, na katerem veljata Pogodba o Evropski uniji in Pogodba o delovanju Evropske unije, ter na ozemlju Avstralije.
   2.   Ta sporazum se za Dansko, Združeno kraljestvo ali Irsko uporablja le, če Evropska komisija pisno uradno obvesti Avstralijo, da so se Danska, Združeno kraljestvo ali Irska odločile, da jih ta sporazum zavezuje.
   3.   Če Evropska komisija uradno obvesti Avstralijo pred začetkom veljavnosti tega sporazuma, da se bo le-ta uporabljal za Dansko, Združeno kraljestvo ali Irsko, se ta sporazum uporablja na ozemlju zadevne države od istega dne kot za druge države članice Evropske unije, ki jih ta sporazum zavezuje.
   4.   Če Evropska komisija uradno obvesti Avstralijo po začetku veljavnosti tega sporazuma, da se le-ta uporablja za Dansko, Združeno kraljestvo ali Irsko, se ta sporazum uporablja na ozemlju zadevne države od prvega dne po tem, ko Avstralija prejme obvestilo.
   Člen 29
   Končne določbe
   1.   Ta sporazum začne veljati prvi dan meseca, ki sledi dnevu, ko se pogodbenici uradno obvestita, da sta zaključili za ta namen potrebne notranje postopke.
   2.   Ta sporazum nadomesti Sporazum med Evropsko unijo in Avstralijo o obdelavi in posredovanju podatkov iz evidence podatkov o potnikih Evropske unije s strani letalskih prevoznikov Avstralski carinski službi, ki je bil podpisan v Bruslju 30. junija 2008 in se bo z začetkom veljavnosti tega sporazuma prenehal uporabljati.

      V Bruslju, dne 29. septembra 2011, v dveh izvirnikih v angleškem jeziku. Ta sporazum je sestavljen tudi v bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna. V primeru razlik med jezikovnimi različicami prevlada angleško besedilo.

         Za Evropsko unijo

         Za Avstralijo

   PRILOGA 1
   Podatki PNR iz člena 2(f), ki jih morajo letalski prevozniki zagotoviti Avstralski carinski in mejni službi, vendar le v obsegu, v katerem jih že zbirajo:

               1.

               Koda lokatorja evidence PNR

               2.

               Datum rezervacije/izdaje vozovnice

               3.

               Predvideni datum(-i) potovanja

               4.

               Ime/imena

               5.

               Dostopne informacije v zvezi s programi zvestobe in informacije o ugodnostih (tj. brezplačne vozovnice, potovanja v višjem potovalnem razredu itd.)

               6.

               Druga imena v PNR, vključno s številom potnikov v PNR

               7.

               Vse dostopne kontaktne informacije (vključno z izvorom informacij)

               8.

               Vse dostopne informacije o plačilu/obračunavanju (ne vključujejo ostalih informacij o transakciji, ki so povezane s kreditno kartico ali računom in ki niso v zvezi s potovalno transakcijo)

               9.

               Načrt potovanja za posamezno PNR

               10.

               Turistična agencija / potovalni agent

               11.

               Informacije o letih pod skupno oznako

               12.

               Razdeljene/ločene informacije

               13.

               Potovalni status potnika (vključno s potrditvijo in prijavo na let)

               14.

               Informacije na vozovnici, vključno s številko vozovnice, enosmernimi vozovnicami in podatki o Automated Ticket Fare Quote

               15.

               Vse informacije o prtljagi

               16.

               Informacije v zvezi s sedežem, vključno s številko sedeža

               17.

               Splošne opombe, vključno z informacijami OSI, SSI in SSR

               18.

               Vse zbrane informacije APIS

               19.

               Vse pretekle spremembe v PNR iz točk 1 do 18

         PRILOGA 2
   Seznam drugih državnih organov Avstralije, s katerimi lahko Avstralska carinska in mejna služba izmenjuje podatke PNR:

               1.

               Avstralska komisija za kazniva dejanja;

               2.

               Avstralska zvezna policija;

               3.

               Avstralska varnostno-obveščevalna organizacija;

               4.

               Generalni javni tožilec Commonwealtha;

               5.

               Ministrstvo za priseljevanje in državljanstvo;

               6.

               Urad za varnost prometa, Ministrstvo za infrastrukturo in promet.


title: 2007/541/ES,Euratom: Sklep Sveta in Komisije z dne 28. junija 2007 o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji

text:
               1.8.2007

               SL

               Uradni list Evropske unije

               L 200/44

      SKLEP SVETA IN KOMISIJE

   z dne 28. junija 2007
   o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji
   (2007/541/ES, Euratom)
   SVET EVROPSKE UNIJE
   IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) ter členov 55, 57(2), 71, 80(2), 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Akta o pristopu Bolgarije in Romunije ter zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Evropskih skupnosti in njihovih držav članic podpisan dne 23. aprila 2007.

               (2)

               Do začetka veljavnosti se Protokol začasno uporablja od 23. aprila 2007.

               (3)

               Protokol je treba odobriti –

         SKLENILA:
   Člen 1
   Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi strani zaradi upoštevanja pristopa Republike Bolgarije in Romunije k Evropski uniji se s tem sklepom odobri v imenu Evropske skupnosti, Evropske skupnosti za atomsko energijo in držav članic.
   Besedilo Protokola je priloženo k temu sklepu (2).
   Člen 2
   Predsednik Sveta v imenu Evropske skupnosti in njenih držav članic izda uradno obvestilo iz člena 3 Protokola (3). Predsednik Komisije hkrati izda to obvestilo v imenu Evropske skupnosti za atomsko energijo.

      V Luxembourgu, 28. junija 2007

            Za Svet

            Predsednik

         S. GABRIEL

            Za Komisijo

            Predsednik

         José Manuel BARROSO

      (1)  Mnenje z dne 7. junija 2007 (še ni objavljeno v Uradnem listu).

      (2)  UL L 119, 9.5.2007, str. 32.

      (3)  Generalni sekretariat Sveta poskrbi za objavo datuma začetka veljavnosti Protokola v Uradnem listu Evropske unije.


title: 2004/725/ES: Sklep Evropskega parlamenta z dne 21. aprila 2004 o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek V — Računsko sodišče

text:
               21.4.2004

               SL

               Uradni list Evropske unije

               L 330/19

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek V — Računsko sodišče
   (2004/725/ES)

    ---documentbreak---

               21.4.2004

               SL

               Uradni list Evropske unije

               L 330/19

         RESOLUCIJA
   Evropskega parlamenta s pripombami na Sklep o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek V — Računsko sodišče